
ΕΛΛΗΝΙΚΗ ΔΗΜΟΚΡΑΤΙΑ
    ΔΗΜΟΣ ΛΕΥΚΑΔΑΣ
  Λευκάδα, 2/12/2022

ΔΕΛΤΙΟ ΤΥΠΟΥ

Ο δήμαρχος Λευκάδας Χαράλαμπος Καλός υπέγραψε εργολαβική σύμβαση με τoν κ. Λεωνίδα Δρακάτο, ανάδοχο του έργου: «Κατασκευή τοιχείων αντιστήριξης πρανών κατά μήκους  του δημοτικού δικτύου στον δήμου Λευκάδας», με προϋπολογισμό 116.557,83€, και χρηματοδότηση από τη ΣΑΤΑ.
Συγκεκριμένα, θα πραγματοποιηθούν εργασίες κατασκευής 78 μ. τοιχείων και  144 μ. αργολιθοδομών σε δημοτικούς οδούς στις κοινότητες Φτερνού, Πινακοχωρίου, Χαραδιάτικων, Αγίου Ηλία, Καρυάς, Βλυχού (Γένι), Πόρου, Εγκλουβής και Απόλπαινας.
Πιο αναλυτικά:
· Φτερνό - Τοιχείο στην θέση Πολιτέικα
· Πινακοχώρι - Τοιχείο πάνω από το γήπεδο και στη  θέση Γκιάλη
· Χαραδιάτικα - Αργολιθοδομή στην θέση Νταμάρι
· Άγιος Ηλίας - Αργολιθοδομή στην θέση Κόλυμπος
· Καρυά - Τοιχείο αντιστήριξης του πρανούς του δρόμου
· Γένι - Αργολιθοδομή επί του κεντρικού δρόμου που οδηγεί στο Γένι
· Πόρος - Αργολιθοδομή στην οδό Παναγιάς
· Εγκλουβή - Αργολιθοδομή στον Άγιο Δονάτο
· Απόλπαινα - Αποπεράτωση τοιχείου του πρανούς του δρόμου για την πλήρη εξασφάλιση του δρόμου

Από την πρώτη ημέρα εστιάσαμε στην καθημερινότητα και την ασφάλεια των κατοίκων στις τοπικές κοινότητες.  Με τις απαραίτητες επεμβάσεις μας, δρομολογούμε μικρά και μεγαλύτερα έργα που λύνουν βασικά ζητήματα ασφάλειας των υποδομών του οδικού δικτύου των χωριών μας.

